Publication: Magyar Közlöny
Issue: MK-1999-104 (Year: 1999, Number: 104)
Era: 1990-2004
Section: a 159/1999. (XI. 19.) Korm. rendelethez
Paragraph Index: 86

1. A képzési cél Agrárértelmiségi szakemberek képzése, akik a választott szak gyakorlati műveléséhez szükséges általános műveltség, természettudományi, műszaki, mezőgazdasági, társadalomtudományi és gazdasági alapok, legalább egy idegen nyelv kellő szintű ismerete, konkrét gyakorlati módszerek és reproduktív szakmai alkalmazási képességük birtokában a kellő gyakorlat megszerzése után alkalmassá válnak a mezőgazdaságban és rokonterületeken a szaknak megfelelő termelési folyamatok, illetőleg minőségbiztosítási vagy mérnöki szolgáltatások előkészítési, teljesítési, üzemeltetési, illetve irányítási feladatainak, valamint a tervezés és fejlesztés részfeladatainak megoldására, továbbá gyorsan és rugalmasan képesek alkalmazkodni a folyamatosan változó természeti és társadalmi környezethez, piaci viszonyokhoz, akik ismerik a környezet és a tájban történő gazdálkodás belső összefüggéseit és a területek kölcsönhatásait, alkalmasak területfejlesztési és területrendezési feladatok megfogalmazására és megoldására.

Source: https://magyarkozlony.hu/hivatalos-lapok/34bb36c74430f1beaea25acec8b07ca2763ec2f4/dokumentumok/a549db4dbf62d617b78c4572048fbe589b5db70e/letoltes